বরিশালের নতুন পুলিশ কমিশনার শৈবাল কান্তি চৌধুরী আগামী মাসের প্রথম সপ্তাহে বরিশালে যোগদান করবেন বলে এ প্রতিবেদককে জানান। তিনি ইতিপূর্বে ভোলার অতিরিক্ত পুলিশ সুপার ও পটুয়াখালীতে সুনামের সাথে পুলিশ সুপারের দায়িত্ব পালন করেছেন। পটুয়াখালীর ক্ষমতা ধর দুই প্রতি মন্ত্রী , হুইপ ও এমপি রনির অভ্যন্তরীন কোন্দলের জের ধরে তাকে সরিয়ে দেওয়া হয় নোয়াখালী পুলিশ স্কুল সেন্টারে। সেখানেই তিনি পদোন্নতি পেয়ে অতিরিক্ত ডিআইজি হয়েছেন। এরপর ডিআইজি হিসাবে পদোন্নতি পাওয়ার পর তাকে ঢাকার সিআইডিতে বদলী করা হয়। চৌকশ এ পুলিশ কর্মকর্তা দীর্ঘ দিন যাবত দক্ষতা ও সুনামের সাথে ঢাকা ও চট্টগ্রাম সহ বিভিন্ন জেলায় দায়িত্ব পালন করেছেন।